ai4bharat/Pralekha huggingface dataset:
புதிய மற்றும் புதுப்பிக்கத்தக்க எரிசக்தி அமைச்சகம்
ஆர்பிஐ-யிடமிருந்து ‘உள்கட்டமைப்பு நிதி நிறுவனம்’ என்ற அந்தஸ்தை IREDA பெற்றுள்ளது
இந்திய புதுப்பிக்கத்தக்க எரிசக்தி மேம்பாட்டு முகமைக்கு  ‘உள்கட்டமைப்பு நிதி நிறுவனம்’ என்ற அந்தஸ்தை ரிசர்வ் வங்கி வழங்கியுள்ளது. இதற்கு முன்பு இந்த நிறுவனம் முதலீடு மற்றும் கடன் நிறுவனம் என்று வகைப்படுத்தப்பட்டிருந்தது.
உள்கட்டமைப்பு நிதி நிறுவனம் என்ற முறையில் IREDA புதுப்பிக்கத்தக்க எரிசக்தி நிறுவனங்களுக்கு நிதி வழங்க இயலும். இதற்கான நிதி திரட்டுதலுக்கு ஏற்ற வகையில் முதலீட்டுத் தளத்தை விரிவுபடுத்த இந்த அந்தஸ்து உதவும்.
IREDA-க்கு கிடைத்துள்ள இந்த அந்தஸ்து முதலீட்டாளர்களின் நம்பிக்கையை அதிகரித்து வணிக முத்திரை மதிப்பை உயர்த்துவதுடன் சந்தையில் ஆக்கப்பூர்வமான பெயரை உருவாக்க இயலும். ஐஆர்இடிஏ-வின் 36 ஆண்டு கால உள்கட்டமைப்பு நிதி வழங்கல் அனுபவத்திற்கு கிடைத்த அங்கீகாரமாகும் இது. இந்த அங்கீகாரத்துடன், 2030 ஆம் ஆண்டுக்குள் புதை படிமம் இல்லாத எரிசக்தி நிறுவு திறனை 500 ஜிகாவாட் அளவிற்கு உயர்த்தும் மத்திய அரசின் இலக்கை எட்ட IREDA தொடர்ந்து பங்களிக்கும்.
சிறப்பு சேவைகள் மற்றும் கட்டுரைகள்
வ உ சிதம்பரனார் துறைமுகம் ரூ.860 கோடி செலவில் 13 சாகர் மாலா திட்டங்களை பூர்த்தி செய்துள்ளது
2022 மார்ச் மாதம் வரை வ உ சிதம்பரனார் துறைமுகம் ரூ.860 கோடி செலவில் 13 சாகர் மாலா திட்டங்களை பூர்த்தி செய்துள்ளது. மேலும், துறைமுகத்தின் திறனை ஆண்டொன்றுக்கு 40.80 மில்லியன் மெட்ரிக் டன் என விரிவுபடுத்தியுள்ளது.
தூத்துக்குடியில் இன்று செய்தியாளர்களிடம் பேசிய வ உ சி துறைமுக ஆணையத்தின் தலைவர் திரு டி கே ராமச்சந்திரன் இதனை தெரிவித்தார்.
கடலோர சரக்குகள் இறக்கும், ஏற்றும் தளம் தற்போதுள்ள நிலக்கரி துணை துறைமுகத்தை மேம்படுத்துதல், கடலோர சரக்குகள் ஏற்றி இறக்கும் பகுதியை ஆழப்படுத்துதல், சரக்கு பெட்டக முனையமாக எட்டு தளங்களை மேம்படுத்துதல் உள்ளிட்டவை இந்த திட்டங்களில் அடங்கும் என்று அவர் கூறினார்.
தற்போது 3 பெரிய சாகர்மாலா திட்டங்கள் நடைமுறையில் உள்ளன என்றும் ரூ.807 கோடி மதிப்பீட்டிலான இந்த திட்டங்களின் மூலம் துறைமுகத்தின் திறன் ஆண்டுக்கு 7.2 மில்லியன் மெட்ரிக் டன் அதிகரிக்க வழிவகுக்கும் என்று திரு ராமச்சந்திரன் கூறினார்.
ரூ.7,500 கோடி செலவில் வெளிப்புற துறைமுகத்தை உருவாக்குவதன் மூலம் இந்தியாவின் கிழக்கு கடற்பகுதியில் கப்பல்கள் வந்து செல்லும் இடமாக வ உ சி துறைமுகத்தை மாற்றும் திட்டமும் உள்ளது என்று அவர் குறிப்பிட்டார். 1 முதல் 4 வரையிலான சரக்குகள் ஏற்றி இறக்கும் தளங்கள் ரூ.2,455 கோடி செலவில் சரக்கு பெட்டக தளங்களாக மாற்றப்படவுள்ளன என்றும் அவர் கூறினார்.
பிரதமர் அலுவலகம்
இணைப்பை மேம்படுத்த அரசு தொடர்ந்து முயற்சிகளை மேற்கொண்டு வருகிறது: பிரதமர்
மக்களின் வசதியை மேம்படுத்தும் வகையில் இணைப்பை மேம்படுத்த அரசு தொடர்ந்து முயற்சிகளை மேற்கொண்டு வருவதாக பிரதமர் திரு நரேந்திர மோடி தெரிவித்தார்.
உதான் திட்டம் விமானப் பயணத்தை சாதாரண மக்களுக்கும் அணுகக்கூடியதாகவும் கிடைக்கச் செய்வதாகவும் செய்திருக்கிறது என்பது குறித்து நாடாளுமன்ற உறுப்பினர் திரு. ராஜேஷ் சுடாசமாவின் ட்வீட்டிற்கு பிரதமர் மோடி பதிலளித்துள்ளார்.
பிரதமர் ட்வீட் செய்ததாவது:
"மக்கள் வசதியைப் பெறுவதற்காக இணைப்பை மேம்படுத்துவது எங்களின் தொடர் முயற்சியாகும்..."
|
தொலைதொடர்பு மற்றும் தகவல் தொழில்நுட்ப அமைச்சகம்
|
கொவிட்-19 முடக்கத்தின் போது அஞ்சலகங்களில் நடைபெற்ற பரிவர்த்தனைகள்
கொவிட்-19 முடக்கத்தின் போது அஞ்சலகங்களில் நடைபெற்ற பரிவர்த்தனைகளின் விவரங்கள்:
|
|
வ.எண்
|
|
விவரம்
|
|
26 மார்ச் அன்று நிலவரம்
|
|
27 மார்ச் அன்று நிலவரம்
|
|
28 மார்ச் அன்று நிலவரம்
|
|
1.
|
|
அஞ்சலக சேமிப்பு கணக்கு பரிவர்த்தனை எண்ணிக்கை
|
|
6,38,806
|
|
7,33,614
|
|
6,45,320
|
|
2.
|
|
அஞ்சலக சேமிப்பு கணக்கு பரிவர்த்தனைகளின் மதிப்பு
|
|
Deposit - Rs 491.91 cr
Withdrawal – Rs 264.76 cr
|
|
Deposit - Rs 533.06 cr
Withdrawal – Rs 313.31 cr
|
|
Deposits-Rs 590.32 cr
Withdrawals –Rs 318.89 cr
|
|
3.
|
|
IPPB கணக்கு பரிவர்த்தனை எண்ணிக்கை
|
|
1.63 Lakh
|
|
1.57 Lakh
|
|
1.18 Lakh
|
|
4.
|
|
IPPB கணக்கு பரிவர்த்தனைகளின் மதிப்பு
|
|
Rs 49.35 cr
|
|
Rs 47.13 Cr
|
|
Rs 32.14 cr
|
|
5.
|
|
AePS கணக்கு பரிவர்த்தனை எண்ணிக்கை
|
|
6874
|
|
7938
|
|
8577
|
|
6.
|
|
AePS கணக்கு பரிவர்த்தனைகளின் மதிப்பு
|
|
RS 3.11 cr
|
|
Rs 3.33 cr
|
|
Rs 3.63 cr
|
|
7.
|
|
ATM பரிவர்த்தனை எண்ணிக்கை
|
|
10691
|
|
9912
|
|
10984
|
|
8.
|
|
ATM பரிவர்த்தனைகளின் மதிப்பு
|
|
Rs 5,57,28,400
|
|
Rs 3,03,19,600
|
|
Rs 3,22,12,350
|
|
9.
|
|
PLI பரிவர்த்தனை எண்ணிக்கை
|
|
9746
|
|
12251
|
|
10190
|
|
10.
|
|
PLI பரிவர்த்தனைகளின் மதிப்பு
|
|
Rs 3,44,40,557
|
|
Rs 4,02,33,657
|
|
Rs 3,23,38,626
|
|
11.
|
|
RPLI பரிவர்த்தனை எண்ணிக்கை
|
|
16308
|
|
21617
|
|
28045
|
|
12.
|
|
RPLI பரிவர்த்தனைகளின் மதிப்பு
|
|
RS 1,58,65,807
|
|
Rs 2,34,25,940
|
|
Rs 2,79,01,000
|
|
13.
|
|
விரைவு அஞ்சல், பதிவு தபால்கள், பார்சல்கள், மணியார்டர்களின் எண்ணிக்கை
|
|
45766
|
|
58121
|
|
46892
|
|
|
|
|
|
|
|
|
|
சிறப்பு சேவைகள் மற்றும் கட்டுரைகள்
கடற்படை தினம்-2022-ஐயொட்டி இந்தியக் கடற்படைக் கப்பல்களில் மாணவர்கள் பயணம்
சென்னையில் உள்ள நான்கு பள்ளிகளைச் சேர்ந்த சுமார் 540 மாணவர்கள் 2022 நவம்பர் 29 மற்றும் 30 தேதிகளில் இந்திய கடற்படைக் கப்பல்களில் பயணம் மேற்கொண்டு சென்னைக்கு வருகை தந்தனர்.
கடற்படை தின கொண்டாட்டங்கள்-2022-ன் ஒரு பகுதியாக, சிறுவர்களை ஊக்குவிக்கும் வகையில், தலைமையகம்-தமிழ்நாடு மற்றும் புதுச்சேரி கடற்படையினர் இந்தப் பயணத்தை ஏற்பாடு செய்தனர். இந்திய கடற்படை குறித்த அடிப்படை புரிதல் மற்றும் தேசத்தைப் பாதுகாப்பதற்காக ஆழ்கடல் பாதுகாப்பு செயல்பாடுகளில் உள்ள சவால்களை எதிர்நோக்குவதற்கும், மாணவர்களை ஆயுதப் படைகளில் சேர ஊக்குவிக்கவும், மாணவர்களுக்கு கப்பல்களில் இந்த பயணம் ஏற்பாடு செய்யப்பட்டது.
மின்னணு மற்றும் தகவல் தொழில்நுட்பம்
அமைச்சர் திரு அஷ்வினி வைஷ்ணவ் மற்றும் இணை அமைச்சர் திரு ராஜீவ் சந்திரசேகர் கூட்டாக இணைந்து இந்திய இணைய ஆளுமை மன்றம் 2021-ஐ தொடங்கி வைத்தனர்
மத்திய மின்னணு மற்றும் தகவல் தொழில்நுட்ப அமைச்சகம் மற்றும் இந்திய தேசிய இணைய பரிமாற்ற அமைப்பால் இணைந்து நடத்தப்படும் இணைய ஆளுமை மன்றம் 2021-ஐ மத்திய மின்னணு மற்றும் தகவல் தொழில்நுட்பத்துறை அமைச்சர் திரு அஷ்வினி வைஷ்ணவ் இன்று தொடங்கி வைத்தார்.
மூன்று நாட்கள் நடைபெறும் இணைய ஆளுமை குறித்த இந்த காணொலி நிகழ்ச்சியின் தொடக்க நிகழ்வில் மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர், செயலாளர் திரு அஜய் பிரகாஷ் சாவ்ஹ்னே உள்ளிட்டோர் கலந்து கொண்டனர்.
"இணையத்தின் சக்தி மூலம் இந்தியாவை மேம்படுத்துதல்" என்ற கருப்பொருளை மையமாகக் கொண்ட இந்த நிகழ்வு, டிஜிட்டல் மயமாக்கலுக்கான வரைபடத்தைப் பற்றி விவாதிக்க இணைய நிர்வாகத்தின் பங்குதாரர்களை ஒன்றிணைத்து, உலகளவில் இந்தியாவை இன்றியமையாத பங்கேற்பாளராக உறுதிப்படுத்தும்.
நவம்பர் 25 முதல் 27 வரை நடைபெறும் இந்த நிகழ்வில் இணைய நிர்வாகத்தின் சர்வதேச கொள்கை வளர்ச்சியில் டிஜிட்டல் மயமாக்கலின் பங்கு மற்றும் முக்கியத்துவம் முன்னிலைப்படுத்தப்படும் .
தொடக்க நிகழ்வில் பேசிய அமைச்சர் திரு அஷ்வினி வைஷ்ணவ், “பொருளாதாரம் மற்றும் சமூகத்தின் மிக முக்கியமான பகுதியாக் இணையம் திகழ்கிறது. அதன் நிர்வாக விதிமுறைகளை வரையறுப்பது முக்கியமானது. நாட்டின் தொலைதூரப் பகுதியில் வாழும் விளிம்புநிலை மக்களை மையமாகக் கொண்டு டிஜிட்டல் இடைவெளியை குறைக்க வேண்டும். ஆன்லைனில் பகிரப்படும் உள்ளடக்கத்தின் உரிமையைத் தீர்மானிப்பதும் முக்கியம்,” என்றார்.
இணை அமைச்சர் திரு ராஜீவ் சந்திரசேகர் பேசுகையில், "இணையத்தை வெளிப்படைத்தன்மை மிக்கதாகவும், பாதுகாப்பானதாகவும், நம்பகமானதாகவும், அனைவருக்குமானதாகவும் ஆக்க அரசு உறுதிபூண்டுள்ளது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775048
பிரதமர் அலுவலகம்
பிரதமர் திரு. நரேந்திர மோடி ஜூலை 28, 29 தேதிகளில் லக்னோ செல்கிறார்
பிரதமர் திரு. நரேந்திர மோடி ஜூலை 28ஆம் தேதி, “நகர்ப்புற வரைபடத்தை மாற்றியமைப்பது” என்ற நிகழ்வில் பங்கேற்பார். இது, நகர்ப்புற மேம்பாடு தொடர்பான அரசின் மூன்று முக்கிய செயல்பாடுகள் பிரதம மந்திரி வீட்டு வசதித் திட்டம் ; நகர்ப்புற மாற்றத்தின் புனரமைப்புக்கான அடல் இயக்கம் ; நவீன நகரங்கள் இயக்கம் தொடங்கப்பட்டதன் 3-வது ஆண்டினைக் குறிப்பதாகும்.
நகர்ப்புற மேம்பாட்டின் முக்கிய இயக்கங்கள் குறித்த கண்காட்சியையும் பிரதமர் பார்வையிடுவார். பிரதமர் வீட்டு வசதித் திட்டத்தின்  35 பயனாளிகளுடன் அவர் கலந்துரையாடுவார். ஒவ்வொரு மாநிலம் / யூனியன் பிரதேசத்திலிருந்து ஒருவர் வீதம் இதில் பங்கேற்பார்கள்.
உத்தரபிரதேசத்தின் பல்வேறு நகரங்களிலிருந்து இந்தத் திட்டத்தின் பயனாளிகளிடமிருந்து காணொலிக் காட்சி மூலம் அவர் கருத்துகளை கேட்டறிவார்.
உத்தரபிரதேசத்தில் முக்கியமான இயக்கங்களின்கீழ் பல்வேறு திட்டங்களுக்கு அவர் அடிக்கல் நாட்டுவார். பொதுக்கூட்டத்திலும் அவர் உரையாற்றுவார்.
2018 பிப்ரவரியில் உத்தரபிரதேச அரசு முதலீட்டாளர்களை கவர்வதற்கும், தொழில்மயத்தை மேம்படுத்துவதற்கும் உ.பி முதலீட்டாளர்கள் உச்சிமாநாட்டிற்கு ஏற்பாடு செய்திருந்தது. புதுப்பிக்கவல்ல எரிசக்தி, அடிப்படைக் கட்டமைப்பு, மின்சாரம், தகவல் தொழில்நுட்பம், மின்னணுப் பொருட்கள் உற்பத்தி, சுற்றுலா மற்றும் இதுபோன்ற துறைகளில் ரூ. 4.2 லட்சம் கோடி மதிப்புள்ள முதலீட்டு விருப்பம் உருவாக இது வழிவகுத்தது.
ஒரு சில மாதங்களுக்குள் ரூ. 60,000 கோடிக்கும் அதிகமான முதலீட்டுடன் 81 திட்டங்களுக்கான ஆலோசனைகள் பெறப்பட்டு, அடிக்கல் நாட்டும் நிலையை தற்போது அடைந்துள்ளன. இந்தத் திட்டங்களின் தொடக்கமாக ஜூலை 29-அன்று லக்னோவில் நடைபெறும் அடிக்கல் நாட்டு விழாவில் பிரதமர் திரு. நரேந்திர மோடி பங்கேற்பார்.
-----------
(Visitor Counter : 85
பழங்குடியினர் நலத்துறை அமைச்சகம்
பழங்குடி பொருட்களை ஊக்குவிக்கும் முயற்சியில் ட்ரைஃபெட், வடகிழக்கு மாகாண வளர்ச்சிக்கான அமைச்சகம், இந்தியா போஸ்ட்
பழங்குடி மக்களின் வாழ்வாதாரத்தை மேம்படுத்தும் நோக்கத்தில், பழங்குடி விவகாரங்கள் அமைச்சகத்தின் கீழ் இயங்கும் இந்திய பழங்குடியினர் கூட்டுறவு சந்தைப்படுத்துதல் மேம்பாட்டுக் கூட்டமைப்பு , இதர அமைச்சகங்கள் மற்றும் துறைகளுடன் இணைந்து புதிய திட்டங்களை மேற்கொள்வதற்கான முயற்சியில் ஈடுபட்டு வருகின்றது. அந்த வகையில் வட கிழக்கு மாகாணங்களின் பழங்குடி பொருட்களை ஊக்குவிக்குவிப்பதற்காக வடகிழக்கு மாகாண வளர்ச்சிக்கான அமைச்சகம் மற்றும் இந்தியா போஸ்ட் ஆகியவற்றுடன் இணைந்து ஓர் திட்ட முன்மொழிவை வகுத்துள்ளது.
வடகிழக்கு பகுதிகளின் செழிப்பான மற்றும் பாரம்பரிய பொருட்களுக்கென பிரத்தியேக அடையாளத்தை உருவாக்கி, அதன் வாயிலாக சர்வதேச அளவில் அது குறித்த விழிப்புணர்வை ஏற்படுத்தி, தேசிய மற்றும் சர்வதேச சந்தைகளில் அந்தப் பொருட்களை விநியோகிப்பது இந்த முன்முயற்சியின் நோக்கமாகும். இந்தத் திட்டத்தின் வாயிலாக பழங்குடி மக்களின் வருவாய் அதிகரிப்பதுடன், தற்சார்பு இந்தியா, உள்ளூர் தயாரிப்புகளை ஊக்குவித்தல், பழங்குடியினரிடமிருந்து வாங்குதல் போன்ற திட்டங்களும் வலுவடையும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685771
------
(Visitor Counter : 171
சுகாதாரம் மற்றும் குடும்ப நலத்துறை அமைச்சகம்
7.3 கோடிக்கும் அதிகமான பயனாளிகளுக்கு கொவிட் தடுப்பூசி
கொவிட்-19 தொற்றுக்கு எதிரான போராட்டத்தில் நாடு முழுவதும் 7.3 கோடிக்கும் அதிகமான பயனாளிகளுக்குத் தடுப்பூசிகளை செலுத்தி இந்தியா மேலும் ஒரு குறிப்பிடத்தக்க சாதனையை படைத்துள்ளது.
இன்று காலை 7 மணி வரை, 11,53,614 முகாம்களில் 7,30,54,295 பயனாளிகளுக்குக் கொவிட் தடுப்பூசி செலுத்தப்பட்டுள்ளது.
77-வது நாளான நேற்று  நாடு முழுவதும் 30,93,795 பேருக்கு தடுப்பூசி வழங்கப்பட்டது.
தமிழ்நாடு, மகாராஷ்டிரா, கர்நாடகா, சத்திஸ்கர், தில்லி, உத்தரப் பிரதேசம், பஞ்சாப், மத்தியப் பிரதேசம் ஆகிய எட்டு மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 81.42 விழுக்காடு பதிவாகியுள்ளது.
கடந்த 24 மணி நேரத்தில் 89,129 பேர் புதிதாகப் பாதிக்கப்பட்டுள்ளனர். அதிகபட்சமாக மகாராஷ்டிராவில் 47,913 பேரும், கர்நாடகாவில் 4,991 பேரும், சத்திஸ்கரில் 4,174 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 6,58,909 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 5.32 சதவீதமாகும்.
நாட்டில் குணமடைந்தவர்களின் எண்ணிக்கை 1,15,69,241 ஆக  இன்று பதிவாகியுள்ளது. கடந்த 24 மணிநேரத்தில் 44,202 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 714 பேர் உயிரிழந்துள்ளனர்.
அன்றாட புதிய பாதிப்புகளும் உயிரிழப்புகளும் கடந்த இரண்டு வாரங்களில் அதிகரித்துவரும் 11 மாநிலங்கள் மற்றும் யூனியன் பிரதேசங்களில் கூடுதல் கவனத்துடன் அனைத்து மாநிலங்கள் மற்றும் யூனியன் பிரதேசங்களின் தலைமைச் செயலாளர்கள், காவல்துறைத் தலைமை இயக்குநர்கள், சுகாதாரச் செயலாளர்களுடன் மத்திய அமைச்சரவை செயலாளர் திரு ராஜீவ் கவுபா தலைமையில் நேற்று உயர்மட்ட ஆய்வுக் கூட்டம் நடைபெற்றது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1709296
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 216.83 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 216.83 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.08 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 47,379 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 4,676 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,67,340.
இந்தியாவில் கடந்த 24 மணி நேரத்தில் 4,043 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,95,894 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.20 கோடி  வாராந்திரத் தொற்று 1.81 சதவீதமாக உள்ளது. தினசரித் தொற்று விகிதம் 1.37 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860730
மனித வள மேம்பாட்டு அமைச்சகம்
சுவயம் மூலம் உயர்கல்வி ஆசிரியர்களுக்கான ஆன்லைன் நிகழ்ச்சிகளுக்காக மத்திய மனித வள மேம்பாட்டு அமைச்சகம் 75 தேசிய ஆதார மையங்களை அறிவித்துள்ளது
சுவயம் மூலம் உயர்கல்வி ஆசிரியர்களுக்கான ஆன்லைன் நிகழ்ச்சிகளுக்காக மத்திய மனித வள மேம்பாட்டு அமைச்சகம் 75 தேசிய ஆதார மையங்களை அறிவித்துள்ளது. ஆசிரியர்கள் மற்றும் கற்பித்தல் குறித்த பண்டிட் மதன் மோகன் மாளவியா தேசிய இயக்கத்தின் கீழ் செயல்படும் மத்திய பல்கலைக்கழகங்கள், இந்திய அறிவியல் நிறுவனம், இந்திய தொழில்நுட்ப நிறுவனங்கள், தேசிய தொழில்நுட்ப நிறுவனங்கள், மாநிலப் பல்கலைக்கழகங்கள், தொழில்நுட்ப ஆசிரியர்களுக்கான தேசியப் பயிற்சி நிறுவனம், திறந்தவெளி பல்கலைக்கழகங்கள் உட்பட 75 உயர்கல்வி நிறுவனங்களை மத்திய அரசு இதற்காக்க் கண்டறிந்து அறிவித்துள்ளது. இதில் சென்னையில் உள்ள ஐஐடி மற்றும் காஞ்சிபுரத்தில் உள்ள தகவல் தொழில்நுட்ப வடிவமைப்பு உற்பத்திக்கான இந்திய நிறுவனம் ஆகியவை இடம் பெற்றுள்ளன.
இந்த முயற்சியின் மூலம் பணியில் உள்ள ஆசிரியர்கள், தங்களது பாடத் திட்டம் மற்றும் பணி முதிர்ச்சி ஆகியவற்றை பொருட்படுத்தாமல் தொழில்நுட்பம் மூலமாக தங்களது துறைகளில் ஏற்பட்டுள்ள வளர்ச்சி மற்றும் முன்னேற்றத்தை தெரிந்து கொள்ளலாம்.
இந்த முன்முயற்சி மூலம் ஆசிரியர்கள் பயனடைவதுடன், அவர்களுக்கு வசதிப்படும் நேரத்தில் இதை கற்றுக் கொள்ளலாம். சுவயம் ஆன்லைன் தொழில்நுட்பத்தின் வாயிலாக தொழில் முறை முன்னேற்றத்தை ஆசிரியர்கள் பெறுவதற்கு இது உதவிகரமாக இருக்கும்.
(Visitor Counter : 179
குடியரசுத் தலைவர் செயலகம்
ஆக்ராவில் உள்ள டாக்டர் பீம்ராவ் அம்பேத்கர் பல்கலைக்கழகத்தின் 83வது பட்டமளிப்பு விழாவில், குடியரசுத் தலைவர் உரை
ஆக்ராவில் உள்ள டாக்டர் பீம்ராவ் அம்பேத்கர் பல்கலைக்கழகத்தில் இன்று  நடைபெற்ற 83வது பட்டமளிப்பு விழாவில், குடியரசுத் தலைவர் திரு.ராம்நாத் கோவிந்த் கலந்து கொண்டு உரையாற்றினார். மாணவர்களிடம் அவர் உரையாற்றும்போது, இந்த பல்கலைக்கழகத்தின் வரலாற்றை திரும்ப பார்த்தால், அது 90 ஆண்டுக்கால பெருமையைக் கொண்டிருப்பது தெரியும். இந்த பல்கலைக்கழகம், ஜனாதிபதிகளையும், பிரதமர்களையும், சமூகத்தில் மிக உயர்ந்த நிலைக்கு வந்த பல்வேறு பிரபலங்களையும் உருவாக்கி உள்ளது. இந்தப் பட்டத்தை, பயணத்தின் இறுதியாக கருதாமல், புதிய பொறுப்புணர்வு மற்றும் கூடுதலாக கற்பதற்கான ஒரு தொடக்கமாக மாணவர்கள் கருத வேண்டும் என்று அறிவுறுத்தினார். மேலும் அவர் கூறுகையில், பெற்றோர்கள், ஆசிரியர்கள், குடும்ப உறுப்பினர்கள் மற்றும் அரசு, சமூதாயத்தில் இருக்கும் மேலும் பலர், கல்விக்காக தங்கள் பங்களிப்பை செய்துள்ளனர். அ்தனால் பட்டம் பெற்ற மாணவர்கள், தங்கள் சமூகத்துக்குக் கடமையாற்ற வேண்டும். மனிதகுலத்துக்காக பணியாற்ற வேண்டும் என்றார்.
குடியரசுத் தலைவர் தனது உரையில், டாக்டர் பீம்ராவ் அம்பேத்கர் பல்கலைக்கழகம், ஏழைக்குழந்தைகளின் கல்விக்காக ஒரு ஆரம்ப பள்ளியை தத்து எடுத்துள்ளதையும், கண் பரிசோதனை திட்டங்களையும், ரத்ததான முகாம்களையும் நடத்தி வருவதையும் குறிப்பிட்டார். இந்த நடவடிக்கைகளுக்காக பல்கலைக்கழகத்துக்கு அவர் பாராட்டுத் தெரிவித்தார். இதுபோன்ற நடவடிக்கைகள் மெச்சத்தக்கவை என்றார். இத்தகைய நடவடிக்கைகள் சமூகத்தில், மாணவர்களை உணர்வுமிக்கவர்களாகவும், பொறுப்புள்ளவர்களாகவும் மாற்றுகிறது. 21ம் நூற்றாண்டில் நமது இளைய சமுதாயத்தை உருவாக்குவதில் பல்கலைக்கழகம் முக்கிய பங்காற்றும் என்று தாம் நம்புவதாகவும் குடியரசுத் தலைவர் குறிப்பிட்டார்.
பாதுகாப்பு அமைச்சகம்
இந்தியாவும், அமெரிக்காவும் ராணுவ தொழில் பாதுகாப்புக்கான கூட்டு நடவடிக்கைக் குழுவை அமைக்க உள்ளன
இந்தியா – அமெரிக்கா இடையிலான தொழில் பாதுகாப்பு ஒப்பந்த உச்சி மாநாடு, புதுதில்லியில் செப்டம்பர் 27 முதல் அக்டோபர் 1, 2021 வரை நடைபெற்றது. இரு நாடுகளிலும் உள்ள பாதுகாப்புத் தொழில் நிறுவனங்களிடையே தகவல்களை பரிமாறிக் கொள்வதற்கான நடைமுறைகளை உருவாக்கும் நோக்கில் இந்த மாநாட்டுக்கு ஏற்பாடு செய்யப்பட்டிருந்தது.
இந்த மாநாட்டின் போது இந்தியா-அமெரிக்கா தொழில் பாதுகாப்புக்கான கூட்டு நடவடிக்கைக் குழுவை அமைக்க கொள்கை அளவில் இரு நாடுகளும் ஒப்புக் கொண்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759911
சட்டம் மற்றும் நீதித்துறை அமைச்சகம்
சட்டத் துறையில் இந்தியா மற்றும் மொரோக்கோ இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்
சட்டத் துறையில் இந்தியா மற்றும் மொரோக்கோ இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின் ஏற்பு ஒப்புதல் அளித்தது உள்ளது. இது சட்டம் மற்றும் சட்டம் இயற்றல் துறையில் அனுபவங்கள் மற்றும் நிபுணத்துவத்தை பகிர்ந்துகொள்ள உதவும்.
இந்தியா மற்றும் மொரோக்கோ ஏற்பாடு செய்யும் கருத்தரங்கம், சிந்தனையரங்கம், பயிலரங்கம் ஆகியவற்றில் வழக்கறிஞர்கள், சட்ட அலுவலர்கள் மற்றும் சட்ட மாணவர்கள் சட்டம் மற்றும் நீதி துறையில் உள்ள பிரச்சனைகளை விவாதிக்க இந்த புரிந்துணர்வு ஒப்பந்தம் வழி செய்யும்.
எரிசக்தி அமைச்சகம்
என்டிபிசி நிறுவனம் சாம்பல் பயன்பாட்டை அதிகரிப்பதற்கான கட்டமைப்பு வசதியை ரிஹாண்டில் வடிவமைத்துள்ளது
நாட்டில் மிகப்பெரிய மின் உற்பத்தி நிறுவனமும், மத்திய மின்துறை அமைச்சகத்தின் பொதுத்துறை நிறுவனமுமான என்டிபிசி நிறுவனம் உத்தரப் பிரதேசத்திலுள்ள ரிஹாண்ட் திட்டத்திலிருந்து சிறிது தொலைவில் உள்ள சிமெண்ட் ஆலைகளுக்கு, குறைந்த செலவில் சாம்பலை, அதிக அளவில் எடுத்துச் செல்வதற்காக கட்டமைப்பு வசதி ஒன்றைத் தயாரித்துள்ளது. மின்உற்பத்தி ஆலைகளில் இருந்து சாம்பலை நூறு சதவிகிதம் பயன்படுத்துவதற்கான என்டிபிசியின் உறுதிப்பாட்டுக்கு ஏற்ப இந்த வசதி ஏற்படுத்தப்பட்டுள்ளது.
முதல் கட்டமாக 3450 மெட்ரிக் டன் கொண்ட சாம்பலை ஏற்றிக்கொண்டு 59 பிஓ எக்ஸ் என் ரக ரயில்வே வாகன்கள் என்டிபிசி நிறுவனத்தின் ரிஹாண்ட் சூப்பர் அனல் மின் நிலையத்திலிருந்து உத்தரபிரதேசத்தில் திகாரியாவில் உள்ள ஏசிசி சிமெண்ட் உற்பத்தி ஆலைக்கு ஏற்றிச் செல்லப்பட்டது. இந்த ஆலை 458 கிலோ மீட்டர் தொலைவில் உள்ளது. இந்த வாகன்களை என்டிபிசி ரிஹாண்ட் நிறுவனத்தின் நிர்வாக இயக்குநர் திரு.பாலாஜி ஐயங்கார் கொடியசைத்து அனுப்பி வைத்தார். என்டிபிசி ரிஹாண்ட்டின் மூத்த அதிகாரிகளும் உடனிருந்தனர்.
தொலைதூரத்தில் உள்ள ஒரு பகுதியில் உள்ள சாம்பல், நுகர்வு மையத்திற்கு எடுத்துச் செல்லப்பட்டு பயன்படுத்தப்படுவது புதிய சகாப்தத்தை துவக்கும் முயற்சியாக அமைந்துள்ளது. குறைந்த விலையில், சுற்றுச்சூழலுடன் இணக்கமான முறையில், சிமெண்ட் ஆலைகளுக்கு சாம்பல் கிடைப்பது; இந்திய ரயில்வே துறைக்கு கூடுதலான சரக்கு ஏற்றும் வழிகள் கிடைப்பதால் சாம்பல் பயன்பாட்டை அதிகரிப்பது; ஆகியவற்றுக்கு இந்த முயற்சி பெரிதும் உதவும். 2019- 20 ஆம் நிதியாண்டில் பல்வேறு உற்பத்தி நோக்கங்களுக்காக 44.33 மில்லியன் டன் சாம்பல் பயன்படுத்தப்பட்டது. சாம்பலின் மொத்த உற்பத்தியில் இது 73.31 சதவிகிதமாகும்.
என்டிபிசி குழுமத்திற்கு 70 மின் நிலையங்கள் உள்ளன. இவற்றுள் 24 நிலக்கரி; 7 வாயு, திரவ எரிபொருள் தொகுப்பு; ஒரு நீர்மின் நிலையம்; பதிமூன்று புதுப்பிக்கக்கூடிய நிலையங்கள்; 25 துணை மின் நிலையங்கள் மற்றும் கூட்டு முயற்சி மின்நிலையங்கள் ஆகும். மொத்தத் திறன் 22.9 ஜி டபிள்யூ. தற்போது 20 ஜீ டபிள்யூ திறன்கொண்ட நிலையங்கள் கட்டப்பட்டு வருகின்றன. இவற்றுள் ஐந்து ஜீ டபிள்யூ புதுப்பிக்கக்கூடிய எரிசக்தித் திட்டங்கள் மூலமாக கிடைக்கப்பெறும்.
என்டிபிசி நிறுவனம் வெளியிட்டுள்ள ஒரு அறிக்கையில் இந்தத் தகவல்கள் தெரிவிக்கப்பட்டுள்ளன.
பிரதமர் அலுவலகம்
மகாத்மா ஜோதிபா புலே பிறந்தநாளில் பிரதமர் மரியாதை
சிறந்த சமூக சீர்திருத்தவாதியும், தத்துவ அறிஞரும் மற்றும் எழுத்தாளருமான மகாத்மா ஜோதிபா புலேவின் பிறந்தநாளில், அவருக்கு பிரதமர் திரு நரேந்திர மோடி மரியாதை செலுத்தியுள்ளார்.
பெண்களின் கல்வி மற்றும் மேம்பாட்டுக்காக, ஜோதிபா புலே தனது வாழ்க்கை முழுவதும் உறுதியுடன் செயல்பட்டார் என திரு நரேந்திர மோடி கூறினார்.
சமூக சீர்திருத்தத்தின் மீது அவருக்கு இருந்த ஈடுபாடு, வரும்கால தலைமுறையினருக்கும் ஊக்குவிப்பாக இருக்கும் என பிரதமர் மேலும் கூறினார்.
-------
(
பிரதமர் அலுவலகம்
மகாராஷ்டிராவின் பல பகுதிகளில் கனமழை மற்றும் வெள்ள நிலவரம் குறித்து மாநில முதல்வருடன் பிரதமர் பேச்சு
மகாராஷ்டிராவின் பல பகுதிகளில் கனமழை மற்றும் வெள்ள நிலவரம் குறித்து மாநில முதல்வர் திரு. உத்தவ் தாக்கரேவிடம், பிரதமர் திரு.நரேந்திர மோடி பேசினார்.
இது குறித்து பிரதமர் டிவிட்டரில் விடுத்துள்ள பதிவில், ‘‘ மகாராஷ்டிரா மாநிலத்தின் பல பகுதிகளில் கனமழை மற்றும் வெள்ள நிலவரம் குறித்து மாநில முதல்வர் உத்தரவ் தாக்கரேவிடம் பேசினேன். பாதிக்கப்பட்ட சகோதரிகள் மற்றும் சகோதரர்களுக்கு எனது அனுதாபங்கள் மற்றும் பிரார்த்தனைகள். நடைபெற்று வரும் மீட்பு மற்றும் நிவாரண பணிகளில் மத்திய அரசின் உதவியை மீண்டும் வலியுறுத்தினேன்’’ என குறிப்பிட்டுள்ளார்.
வணிகம் மற்றும் தொழில்துறை அமைச்சகம்
அரசின் மின்னணு சந்தை தளத்தில் பொருட்கள் மற்றும் சேவைகளை கொள்முதல் செய்வதற்காக கூடுதல் பங்கேற்பாளர்களை இணைக்குமாறு மத்திய அமைச்சர் திரு பியூஷ் கோயல் கோரிக்கை
அரசின் மின்னணு சந்தை தளத்தில் பொருட்கள் மற்றும் சேவைகளை கொள்முதல் செய்வதற்காகக் கூடுதல் பங்கேற்பாளர்களை இணைத்து, அத்தளத்தை விரிவுபடுத்த வேண்டும் என்று மத்திய ரயில்வே, வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல் இன்று அழைப்பு விடுத்துள்ளார். அரசின் மின்னணு சந்தை தளம் மற்றும் வர்த்தகத் துறை அதிகாரிகளுடன் உரையாடிய அவர், மத்திய, மாநில அரசு அலுவலகங்கள் மற்றும் அவற்றின் பொதுத்துறை நிறுவனங்களின் தேவையைப் பூர்த்தி செய்யும் ஒரு நிறுத்தக் கடையாக மட்டுமல்லாமல், குறு, சிறு, நடுத்தர தொழில் நிறுவனங்கள் தங்களது பொருட்களைக் காட்சிப்படுத்தவும் வாய்ப்பு வழங்கப்பட வேண்டும் என்று கூறினார். காகிதமற்ற, ரொக்கமில்லா, கணிப்பொறியில் இயங்கும் மின்னணு சந்தை தளம் குறைந்த மனித சக்திகளை பயன்படுத்தி, பொருட்கள் மற்றும் சேவைகளை கொள்முதல் செய்வதாகக் கூறிப் பாராட்டிய அமைச்சர், இந்தத் தளத்தின் மீது பிரதமர் மிகுந்த நம்பிக்கைக் கொண்டு இருப்பதாகவும், அதை ஈடு செய்யும் வகையில் செயல்பட வேண்டும் என்றும் கேட்டுக்கொண்டார். விற்பனையாளர்களின் கூட்டு முயற்சிக்கு எதிராக இந்த தளம் எச்சரிக்கையுடன் செயல்பட வேண்டும் என்று அவர் கூறினார்.
ஒருங்கிணைந்த கொள்முதல் அமைப்புமுறையை நோக்கி ரயில்வே மின்ணு கொள்முதல் அமைப்பை அரசின் மின்னணு சந்தை தளத்தை இணைக்கும் பணிகள் விரைவாக மேற்கொள்ளப்பட வேண்டும் என்று திரு கோயல் வலியுறுத்தினார். இதன் மூலம் பொது நிதி சேமிக்கப்படும் என்று அவர் தெரிவித்தார். பெட்ரோலியம் மற்றும் எஃகு துறைகள் பெருமளவு கொள்முதலை மேற்கொள்ளவும் இந்த முயற்சி ஏதுவாக இருக்கும் என்று அமைச்சர் குறிப்பிட்டார். ஒருங்கிணைந்த அமைப்பு முறையில் ரயில்வே துறையில் வாங்குபவர்களின் ஏலம் ஆகஸ்ட் மாத இறுதிக்குள் தொடங்கும் என்று எதிர்பார்க்கப்படுகிறது. ஒருங்கிணைப்பிற்குப் பிறகு மின்னணு சந்தை வாயிலாக சுமார் ரூ. 50,000 கோடி மதிப்பிலான கொள்முதல் ரயில்வே துறையால் ஆண்டுக்கு மேற்கொள்ளப்படக்கூடும்.
அரசின் மின்னணு சந்தை தளத்தினால் எண்ணிக்கை மற்றும் தாக்கத்தில் பெரும் வளர்ச்சி ஏற்பட்டுள்ளது. அதன் மதிப்பு நிதியாண்டு 2020-21 ரூ. 38620 கோடியை எட்டியது. சுமார் 52 ஆயிரம் நுகர்வோரும் சுமார் 18.75 லட்சம் விற்பனையாளர்களும் பதிவு செய்துள்ள இந்தத் தளத்தில், 16332 பொருட்களும் 187 சேவைகளும் வழங்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723398
பாதுகாப்பு அமைச்சகம்
இந்தியா-வங்கதேசம் இடையே ஐந்தாவது வருடாந்திர பாதுகாப்பு பேச்சுவார்த்தை டாக்காவில் நடைபெற்றது
இந்தியா, வங்கதேசம் இடையே ஐந்தாவது வருடாந்திர பாதுகாப்பு பேச்சுவார்த்தை 28 ஆகஸ்ட் 2023 அன்று டாக்காவில் நடைபெற்றது. 2023 ஆகஸ்ட் 27, 28 ஆகிய தேதிகளில் வங்கதேசத்துக்கு இரண்டு நாள் பயணமாக சென்றுள்ள பாதுகாப்பு செயலாளர் திரு கிரிதர் அரமானே, பாதுகாப்புப் படைப் பிரிவின் முதன்மை பணியாளர் அதிகாரி லெப்டினன்ட் ஜெனரல் வாக்கர் – உஸ் - ஜமானுடன் இணைந்து கூட்டத்திற்கு தலைமைத் தாங்கினார்.
இந்தியாவுக்கும், வங்கதேசத்துக்கும் இடையிலான வருடாந்திர பாதுகாப்பு பேச்சுவார்த்தை என்பது இரு நாடுகளுக்கும் இடையிலான மிக உயர்ந்த நடைமுறையாகும். இந்த பேச்சுவார்த்தையில், இரு நாடுகளுக்கும் இடையிலான உறவுகளின் எதிர்கால அம்சத்தை வரையறுப்பதில் அதன் முக்கியத்துவத்தை இரு நாடுகளும் எடுத்துரைத்தன.
இந்த சந்திப்பின் போது, இரு நாடுகளுக்கும் இடையே நடந்து வரும் பாதுகாப்பு ஒத்துழைப்பு நடவடிக்கைகள் மறுஆய்வு செய்யப்பட்டன. மேலும் அதிகரித்து வரும் பாதுகாப்பு ஒத்துழைப்பு ஈடுபாடுகள் குறித்து இரு தரப்பினரும் திருப்தி தெரிவித்தனர். இந்த பேச்சுவார்த்தையில் தற்போதுள்ள இருதரப்பு பயிற்சிகள் குறித்து விவாதிக்கப்பட்டது.
கிரிதர் அரமானே மற்றும் லெப்டினன்ட் ஜெனரல் வாக்கர் -உஸ்-ஜமான் ஆகியோர் பயனுள்ள பேச்சுவார்த்தைகளில் ஈடுபட்டனர். மேலும் ஐந்தாவது வருடாந்திர பாதுகாப்பு பேச்சுவார்த்தையில் மேற்கொள்ளப்பட்ட பொதுவான புரிதலின் அடிப்படையில் இரு நாடுகளும் தொடர்ச்சியான பேச்சுவார்த்தையில் ஈடுபடுவதை எதிர்நோக்குவதாக அவர்கள் தெரிவித்தனர்.
இரு நாட்டின் பாதுகாப்புப் படையினரும் பல்வேறு துறைகளில் இருதரப்பு ஒத்துழைப்பைத் தொடர்ந்து கோருகின்றன.